**องค์ประกอบการเขียนวิสัยทัศน์และผลงานที่ประสบผลสำเร็จในอดีต**

**(ตำแหน่งผู้อำนวยการโรงพยาบาลส่งเสริมสุขภาพตำบล)**

**(ก) วิสัยทัศน์**

 วิสัยทัศน์ในการปฏิบัติงานในตำแหน่งผู้อำนวยการโรงพยาบาลส่งเสริมสุขภาพตำบล ผู้ยื่นคำร้องขอย้ายไปดำรงตำแหน่งผู้อำนวยการโรงพยาบาลส่งเสริมสุขภาพตำบล จะต้องจัดทำเอกสารเพื่อแสดงวิสัยทัศน์ในการปฏิบัติงานในตำแหน่งผู้อำนวยการโรงพยาบาลส่งเสริมสุขภาพตำบล โดยมีองค์ประกอบดังนี้

 1) คำนำ

 2) วิสัยทัศน์ในการปฏิบัติ

 3) เป้าประสงค์

 4) กลยุทธ์ในการบรรลุวิสัยทัศน์

 5) บทสรุปหรือข้อเสนอแนะ

 เอกสารเพื่อแสดงวิสัยทัศน์ให้จัดทำเป็นรูปเล่ม จำนวน 8 เล่ม โดยใช้ฟอนท์ ThSarabuniT๙ ขนาด 16 พอยต์ และควรมีเนื้อหารวมทุกข้อ 5 - 10 หน้า กระดาษ A4

**(ข) ผลงานที่ประสบผลสำเร็จในอดีต**

 ผู้เข้ารับการคัดเลือกจะต้องจัดทำเอกสารแสดงผลงานที่ประสบผลสำเร็จมาแล้ว และเกิดประโยชน์ต่อทางราชการ สามารถที่จะนำไปเป็นตัวอย่างแก่ผู้อื่นหรือหน่วยงานส่วนราชการอื่นได้ เช่น การจัดโครงการใหม่ๆ ที่ประชาชนได้รับประโยชน์จำนวนมากๆ หรือการคิดค้นแนวทางบริหารงานใหม่ๆ และสามารถนำไปปฏิบัติจนประสบผลสำเร็จได้ผลดียิ่ง โดยผู้ยื่นคำร้องขอย้ายจะต้องจัดทำเอกสารผลงานที่ประสบความสำเร็จ โดยจัดทำผลงานย้อนหลังไม่เกิน 3 ปี นับถึงวันที่ 30 พฤศจิกายน 2567 จำนวน 1 ผลงาน จำนวน 8 เล่ม โดยใช้ฟอนท์ ThSarabuniT๙ ขนาด 16 พอยต์ มีความยาวไม่เกิน 10 หน้ากระดาษ A4 (รวมคำนำ สารบัญ และภาคผนวก)